google/wiki40b huggingface dataset:
Ιλάριος του Πικταυίου

Βίος

Ο Ιλάριος Πικταυίου γεννήθηκε περίπου το 310 στη γαλατική πόλη του Πικταυίου (σήμερα Πουατιέ), από πλούσια ειδωλολατρική οικογένεια πατρικίων. Σπούδασε στις μέτριες σχολές της επαρχίας του γραμματική, ρητορική και στοιχειώδη ελληνικά. Θα βαπτιστεί χριστιανός πριν την χειροτόνησή του, το 350 σε επίσκοπο Πικταυίου. Θα παραμείνει αμέτοχος σε ό,τι διαδραματιζόταν στην Ανατολή όταν εμφανίστηκε η αρειανική κρίση. Το 356 θα συμμετάσχει στην σύνοδο του Μπεζιέ όπου θα προσπαθήσει να υπερασπισθεί την αντιαρειανική πίστη, χωρίς αποτέλεσμα. Τότε θα πρωτοακούσει, κατά παραδοχή του, για το Σύμβολο της Νίκαιας. Οι αρειανοί Ουάλης, Ουρσάκιος και Γερμίνιος, προσεταιρίστηκαν τον αυτοκράτορα Κωνστάντιο και πέτυχαν την εξορία του Ιλαρίωνα στην μικρασιατική Φρυγία, το 356. Θα παραμείνει εξόριστος, χωρίς να απολέσει το θρόνο του μέχρι το 360. Η περίοδος της εξορίας του θα σταθεί γόνιμη σε εμπειρίες: θα γνωρίσει εκκλησιαστικές προσωπικότητες της εποχής, όπως τους επικεφαλής των Ομοιουσιανών Γεώργιο Λαοδικείας, Βασίλειο Αγκύρας, θα βελτιώσει τα ελληνικά του, θα σπουδάσει την θεολογική σκέψη της Ανατολής και θα γνωρίσει τις θεολογικές τάσεις που στόχευαν στη λύση της αρειανικής κρίσης. Παράλληλα θα επιδοθεί στην σύνταξη θεολογικοαντιρρητικών, ιστορικών και λιβελλικών έργων. Όσο ήταν εξόριστος προσπάθησε χωρίς επιτυχία να επαναφέρει τους Ομοιουσιανούς, μετά όμως την άνοδο του Ιουλιανού και εκμεταλλευόμενος την αδιαφορία του για το θέμα του αρειανισμού, αφού γύρισε από την εξορία στην έδρα του, συγκάλεσε σύνοδο στο Παρίσι το 361 και επικύρωσε το σύμβολο της Νικαίας απορρίπτοντας το αρειανικό σύμβολο που είχαν υπογράψει οι επίσκοποι της χώρας του στο Ρίμινι το 359. Το 364 στη βόρειο Ιταλία συγκάλεσε τους επισκόπους της περιοχής και πέτυχε την αποδοχή εκ μέρους τους του συμβόλου της Νίκαιας. Παράλληλη θα είναι η προσπάθειά του για την καταπολέμηση του καισαροπαπισμού, της επέμβασης του αυτoκράτορα στα εσωτερικά της Εκκλησίας. Ήταν έγγαμος και πατέρας μιας κόρης. Λόγω της καλής γνώσης του των ελληνικών και των λατινικών συνείσφερε σημαντικά στις θεολογικές ανταλλαγές μεταξύ ανατολής και δύσης. Γνώρισε και μετέφερε την ανατολική υμνολογία στη δύση, όντας ο πρώτος λατίνος υμνογράφος. Η Ρωμαιοκαθολική Εκκλησία το 1851 κατέταξε τον Ιλάριο μεταξύ των Διδασκάλων της Εκκλησίας.
Δημήτριος Καραϊσκάκης

Βιογραφία

Γεννήθηκε στο Μεσολόγγι και σπούδασε στο Εθνικό Μετσόβιο Πολυτεχνείο. Κατά τη διάρκεια της χούντας εξαναγκάστηκε σε παραίτηση από τη θέση του γενικού διευθυντή του Υπουργείου Βιομηχανίας. Εξελέγη βουλευτής του νομού Αιτωλίας και Ακαρνανίας με τη Νέα Δημοκρατία το 1974 με 13.800 ψήφους. Επανεξελέγη βουλευτής το 1977. Χρημάτισε υφυπουργός Βιομηχανίας κατά την κυβέρνηση του Κ. Καραμανλή, από τις 21 Νοεμβρίου 1974 ως τις 10 Σεπτεμβρίου 1976.

Απεβίωσε σε ηλικία 78 ετών, το 1996.
2010 NBA Playoffs

Τα ΝΒΑ Playoffs είναι η φάση της διοργάνωσης που συμμετέχουν 16 ομάδες, οι οκτώ από τη Δύση και οι αντίστοιχες οκτώ από την Ανατολή που στην κανονική περίοδο του πρωταθλήματος είχαν υψηλότερο ποσοστό νικών για την ανάδειξη του πρωταθλητή NBA. Τα Playoffs του 2010 ξεκίνησαν στις 17 Απριλίου. Η διοργάνωση αποτελείται από 4 γύρους, με την ομάδα που πετυχαίνει 4 νίκες σε κάθε γύρο να πέρνει την πρόκριση για τον επόμενο.
Ζακόμπ Τραμπλαί

Ζωή και καριέρα

Ο Τραμπλαί γεννήθηκε στο Βανκούβερ της βρετανικής κολομβίας, στις 5 Οκτωβρίου του 2006, αλλά μεγάλωσε στην πόλη Λάνγκλεϊ και φοίτησε στο δημοτικό "Γκόρντον Γκρίνγουντ". Ο πατέρας του, Τζέισον Τραμπλαί, είναι ντετέκτιβ και η μητέρα του, Χριστίνα Κάντια Τραμπλαί, είναι νοικοκυρά. Η μεγαλύτερη αδερφή του Τραμπλαί,  Έμα, και η μικρότερη αδελφή του, Έρικα, είναι επίσης ηθοποιοί.
Το 2013 έκανε το κινηματογραφικό του ντεμπούτο με την ταινία "Τα Στρουμφάκια 2", το 2015 πρωταγωνίστησε στην πολυβραβευμένη ταινία του Λένι Άμπραμσον,  "Το Δωμάτιο", με συμπρωταγωνίστρια την Μπρι Λάρσον, για αυτή του την ερμηνεία κέρδισε 17 βραβεία και ήταν υποψήφιος για άλλα 22 (μέχρι 12 Απριλίου του 2016), με ένα από αυτά να είναι το "Βραβείο Σωματείου Ηθοποιών Καλύτερου Β' ανδρικού ρόλου", γινόμενος ο δεύτερος νεαρότερος ηθοποιός που ήταν υποψήφιος γι'αυτό το βραβείο. 
Ακόμα ο Τραμπλαί πρωταγωνιστεί στην ταινία "Shut In" (2016), με την Ναόμι Γουότς και τον Όλιβερ Πλατ, πρωταγωνιστεί στην ταινία "Before I Wake" (Somnia, 2016), με την Κέιτ Μπόσγουορθ και τον Τόμας Τζέιν, στην ταινία "Burn Your Maps" (2016), με την Βέρα Φαρμίγκα και τον Μάρτον Τσόκας και στην ταινία "The Book Of Henri" (2016).
Γ΄ κατηγορία ποδοσφαίρου ανδρών Κύπρου 1984-85

Σύστημα διεξαγωγής

Στο πρωτάθλημα της Γ΄ κατηγορία την περίοδο 1984-85 συμμετείχαν 16 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1985-86. Οι τρεις τελευταίες ομάδες υποβιβάστηκαν στη νεοσύστατη Δ΄ κατηγορία 1985-86.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Ορθοξυλόλιο

Μέθοδος Fitting

Από ορθοδιαλοβενζόλιο (o-C₆H₄X₂), με τη μεθοδο Fitting, παράγεται ορθοξυλόλιο:

Μέθοδος Grignard

Από ορθοδιαλοβενζόλιο (o-C₆H₄X₂) με τη μέθοδο Grignard, παράγεται ορθοξυλόλιο:

Με αποκαρβοξυλίωση κατάλληλων καρβοξυλικών οξέων

1. Aπό (ορθομεθυλοφαινυλ)αιθανικό οξύ, με αποκαρβοξυλίωση παράγεται ορθοξυλόλιο:
2. Aπό 2,3-διμεθυλοβενζοϊκό οξύ ή 3,4-διμεθυλοβενζοϊκό οξύ παράγεται ορθοξυλόλιο, Π.χ.:

Με αποξυγόνωση διμεθυλοφαινόλης

Από 2,3-διμεθυλοφαινόλη ή 3,4-διμεθυλοφαινόλη με αποξυγόνωση, παράγεται ορθοξυλόλιο. Π.χ.:

Aπό βενζαλδεΰδη

Από ορθομεθυλοβενζαλδεΰδη, με τη μέθοδο Wolff-Kishner, παράγεται ορθοξυλόλιο::

Νίτρωση

Με νίτρωση παράγει 2,3-διμεθυλο-1-νιτροβενζόλιο και 3,4-διμεθυλο-1-νιτροβενζόλιο:

Σουλφούρωση

Με σουλφούρωση παράγει 2,3-διμεθυλοβενζοσουλφονικό οξύ και 3,4-διμεθυλοβενζοσουλφονικό οξύ:

Αλκυλίωση

Με αλκυλίωση κατά Friedel-Crafts παράγει 1-αλκυλο-2,3-μεθυλοβενζόλιο και 1-αλκυλο-3,4-μεθυλοβενζόλιο:

Ακυλίωση

Με ακυλίωση κατά Friedel-Crafts παράγει 1-ακυλο-2,3-μεθυλοβενζόλιο και 1-ακυλο-3,4-μεθυλοβενζόλιο:

Υδροξυλίωση

Υδροξυλίωση κατά Friedel-Crafts παράγει 2,3-διμεθυλοφαινόλη και 3,4-διμεθυλοφαινόλη:

Αμίνωση

Αμίνωση κατά Friedel-Crafts παράγει 2,3-διμεθυλανιλίνη και  3,4-διμεθυλανιλίνη:

Καρβοξυλίωση

Καρβοξυλίωση κατά Friedel-Crafts παράγει 2,3-διμεθυλοβενζοϊκό οξύ και 3,4-διμεθυλοβενζοϊκό οξύ:

Αναγωγή

Με αναγωγή παράγει 1,2-διμεθυλοκυκλοεξάνιο:

Οζονόλυση

Με οζονόλυση παράγει αιθανοδιάλη, οξοπροπανάλη και βουτανοδιόνη:

Οξείδωση

Με οξείδωση με KMnO₄ παράγεται φθαλικό οξύ:

Αλομεθυλίωση

Με αλομεθυλίωση κατά Blanc παράγει 1-αλομεθυλο-2,3-διμεθυλοβενζόλιο και 1-αλομεθυλο-3,4-διμεθυλοβενζόλιο::

Επίδραση καρβενίων

Με μεθυλένιο παράγει 1,2,3-τριμεθυλοβενζόλιο, 1,2,4-τριμεθυλοβενζόλιο, 1,4-διμεθυλοκυκλοεπτατριένιο-1,3,5, 1,6-διμεθυλοκυκλοεπτατριένιο-1,3,5, 2,3-διμεθυλοκυκλοεπτατριένιο-1,3,5, 3,4-διμεθυλοκυκλοεπτατριένιο-1,3,5 και ορθοαιθυλομεθυλοβενζόλιο:
Bοήθεια:Ανακατεύθυνση

Διαβάστε προσεκτικά την πολιτική της Βικιπαίδειας πριν ανακατευθύνετε ένα λήμμα.

Δημιουργία ανακατεύθυνσης

Για να ανακατευθύνετε ένα λήμμα Α σε ένα λήμμα Β (δηλαδή να φορτώνεται το Β όταν κάποιος πάει στο Α):

Με επεξεργαστή κώδικα

Γράφετε στη σελίδα Α το εξής:
 #ΑΝΑΚΑΤΕΥΘΥΝΣΗ [[Β]]
Είναι καλό να έχετε αφαιρέσει όλο το υπόλοιπο περιεχόμενο της σελίδας (να είναι κενή) και να βρίσκεται μόνο αυτή η εντολή στην πρώτη γραμμή.

Με οπτικό επεξεργαστή

Βρισκόμενοι σε κατάσταση επεξεργασίας (ή δημιουργίας), στα αριστερά της μπάρας υπάρχει ένα κουμπί με τρεις γραμμές:. Πάτα το και πήγαινε στις ρυθμίσεις σελίδας. Τσέκαρε το "Ανακατεύθυνση αυτής της σελίδας σε", και έπειτα γράψτε εκεί το όνομα της σελίδας στην οποία θέλετε να οδηγεί. Μην τσεκάρετε την επόμενη επιλογή εκτός αν υπάρχει συγκεκριμένος λόγος (πολύ σπάνια). Πατήστε «εφαρμογή αλλαγών» και «αποθήκευση».
Είναι καλό να έχετε αφαιρέσει όλο το υπόλοιπο περιεχόμενο της σελίδας (να είναι κενή),συμπεριλαμβανομένων όποιων κατηγοριών και άλλων ρυθμίσεων.

Με μετακίνηση

Ανακατευθύνσεις μπορούν επίσης να δημιουργηθούν αυτόματα όταν μετακινήσετε (μετονομάσετε) μια υπάρχουσα σελίδα (Βοήθεια:Μετακίνηση σελίδας) .
Κρυοπηγή Χαλκιδικής

Υποδομή

Ο οικισμός είναι ανεπτυγμένος τουριστικά και διαθέτει κατάλληλη υποδομή με τράπεζες, ΟΤΕ, Κέντρο Υγείας, ξενοδοχεία, εστιατόρια, ταβέρνες και φημίζεται για την παραλία του. Είναι χαρακτηριστικό ότι δύο φορές η παραλία της Κρυοπηγής βραβεύτηκε με Γαλάζια Σημαία, το 1991.
Στο χωριό λειτουργούν μεταξύ άλλων Δημοτικό σχολείο, νηπιαγωγείο, πολιτιστικός σύλλογος με το όνομα του χωριού και υπάρχει αστυνομικός σταθμός. Παράγονται μέλι, κρασί, ελαιόλαδο και φρούτα.

Ιστορικά στοιχεία

Περίπου δυόμισι χιλιόμετρα δυτικά από την Κρυοπηγή, στην ορεινή θέση «Παλιόκαστρο», έχουν επισημανθεί, με βάση την επιφανειακή κεραμική, ίχνη ρωμαϊκού οικισμού, ο οποίος ανήκε διοικητικά στη ρωμαϊκή αποικία της Κασσάνδρειας.Το παλιό όνομα του χωριού μέχρι τον 20ο αιώνα ήταν Παζαράκια. Ο σημερινός οικισμός βρίσκεται στη θέση οικισμών των αρχαίων χρόνων. Συγκεκριμένα, κείται ανάμεσα στις αρχαίες πόλεις Νεάπολη και Φλέγρα. Κατά τη διάρκεια της τουρκοκρατίας, όπως και όλα τα υπόλοιπα χωριά της χερσονήσου, υπαγόταν φορολογικά στο βακούφι του Γκαζανφέρ Αγά, ενώ διοικητικά ανήκε στο ναχιγιέ της Καλαμαριάς. Κατά την επανάσταση του 1821 οι κάτοικοι της Κρυοπηγής προσέφεραν στον αγώνα. Σημαντικές μορφές αγωνιστών ήταν οι οπλαρχηγοί  Στάμος Χάψας και τα αδέλφια Ιωάννης και Αναστάσιος Χιμευτός.  Η Κρυοπηγή αποτελεί έδρα του Παιδαγωγικού Κέντρου Επιμόρφωσης, που ίδρυσαν το ζεύγος Τσίγκλερ. Στο εν λόγω κέντρο διοργανώνονται σεμινάρια από παιδαγωγούς.
Το 2006 το χωριό απειλήθηκε απόπυρκαγιά.
Καταρράκτης Αχαΐας

Γεωγραφία

Βρίσκεται στους νότιους πρόποδες του Παναχαϊκού και το διασχίζει ο ποταμός Πείρος ενώ σε κάποιο σημείο μέσα στο χωριό σχηματίζει ένα μεγάλο καταρράκτη ύψους 110 μέτρων με σπηλαία και πυκνή βλάστηση. Η Τοπική Κοινότητα Καταρράκτη έχει έκταση 10.479 στρέμματα.
Το χωριό απέχει 25 χιλιόμετρα από την Πάτρα και 6 χιλιόμετρα από την Χαλανδρίτσα, έδρα του Δήμου Ερυμάνθου.

Ονομασία

Σχετικά με την ονομασία "Λόπεσι" υπάρχουν δύο εκδοχές:

α) ότι είναι ανθρωπωνυμικό και προέρχεται από το επίθετο του πρώτου οικιστή ή ιδιοκτήτη γης εκεί αλβανικής καταγωγής.

β) ότι προέρχεται από την αλβανική λέξη lope, που σημαίνει αγελάδα, δηλ. τόπος με αγελάδες.
Η σύγχρονη ονομασία "Καταρράκτης" οφείλεται στην ύπαρξη καταρράκτη στο χωριό που σχηματίζεται από παραπόταμο του Πείρου.

Ιστορικά στοιχεία

Στην περιοχή των χωριών Χαλανδρίτσα-Καταρράκτης-Ροδιά έχουν βρεθεί αρχαιολογικά κατάλοιπα της μυκηναϊκής και γεωμετρικής περιόδου, γεγονός που μαρτυράει την κατοίκηση της περιοχής από τους προϊστορικούς χρόνους.
Αναφέρεται στο οθωμανικό τιμάριο του 1461-63 ως "Guion Lopessi" και εμφανίζεται να έχει 15 κάτοικους. Στην βενετική καταγραφή Grimani του 1700 απογράφονται στο χωριό "Lepessi" 51 κάτοικοι (12 οικογένειες). Σύμφωνα με τοπικές μαρτυρίες οι κάτοικοι έχουν καταγωγή από την Δημητσάνα. Αναφέρεται σε ενετική αγρονομική διάταξη του 1688, ότι κτηνοτρόφοι από το χωριό Γρόπα της ορεινής Αχαΐας ζημίωναν με τα κοπάδια τους καλλιεργήσιμες εκτάσεις των κατοίκων του χωριού. Το 1713 αποτελούσε κοινή ενορία με το γειτονικό χωριό Μπούγα.
Το 1891 αναφέρεται ότι στο χωριό, που είχε τότε 50 κατοίκους, υπήρχαν πολλά υποδηματοποιεία και πανδοχεία, ενώ το χωριό διακρινόταν για τα άφθονα και παγωμένα ύδατά του. Ο Χρ. Κορύλλος αναφέρει στα 1903 ότι το χωριό Λόπεσι είχε 293 κατοίκους και γραμματείο.

Διοικητική εξέλιξη

Στις 20/04/1835 το τότε Λόπεσι υπήχθη στον νεοσύστατο τότε Δήμο Νεζερών. Στις 08/03/1841 (ΦΕΚ 5Α), με την κατάργηση του Δήμου Νεζερών, προσαρτάται στον τότε Δήμο Φαρών. Με το ΦΕΚ 256Α της 28/08/1912, και την κατάργηση των δήμων, αποσπάται από τον Δήμο Φαρών και ορίζεται έδρα της νεοσύστατης τότε Κοινότητας Λοπεσίου. Στις ΦΕΚ 156Α - 08/08/1928 μετονομάστηκε από Λόπεσι σε Καταρράκτης, ομοίως και η κοινότητα. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στον νέο Δήμο Φαρρών μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Αξιοθέατα

Αξίζει να δεί ο επισκέπτης τον τάφο της Πρωτογεωμετρικής Εποχής στη θέση "Αριδράκου", τα λείψανα Οικισμού της Μυκηναϊκής Εποχής στη θέση "Δρακότρυπα", τα λείψανα Οικισμού της Μεσοελλαδικής και Μυκηναϊκής Εποχής στη θέση "Ροδιά". Σε απροσπέλαστο σημείο μέσα στον καταρράκτη υπάρχουν δύο θολωτοί τάφοι και δύο σπήλαια με αρχαία και χριστιανική λατρεία.
Διοργανώσεις Ε.Π.Σ. Αχαΐας 2016–17

Β΄ Κατηγορία

31 συνολικά ομάδες χωρισμένες σε δυο ομίλους αγωνίστηκαν στη Β΄ Κατηγορία. Οι δυο πρώτες κάθε ομίλου προβιβάζονται στην Α΄ της επόμενης περιόδου. Οι ομάδες απο 15η θέση και κάτω υποβιβάζονται.

Γ΄ Κατηγορία

Στην κατηγορία συμμετέχουν συνολικά 54 σύλλογοι χωρισμένοι με γεωγραφικά κριτήρια σε 4 ομίλους. 5 ομάδες απο κάθε όμιλο κερδίζουν την άνοδο στη Β΄ κατηγορία.
Δημοκρατία της Αντιγκέα

Φυσικές πηγές

Η δημοκρατία είναι πλούσια σε πετρέλαιο και φυσικό αέριο. Επίσης, στις άλλες φυσικές πηγές περιλαμβάνεται ο χρυσός, το ασήμι, ο σίδηρος και το βολφράμιο.

Ιστορία

Η Αυτόνομη Περιφέρεια της Τσερκεσσίας (Αντίγκε) ιδρύθηκε εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας στις 27 Ιουλίου του 1922, στις περιοχές της Περιφέρειας Κουμπάν-Μαύρης Θάλασσας, οι οποίες κατοικούνταν κυρίως από Αντίγκε. Εκείνη την εποχή, το Κρασνοντάρ ήταν το διοικητικό κέντρο. Μετονομάστηκε σε Αυτόνομη Περιφέρεια των Αντίγκε (Τσερκεσσίας) στις 24 Αυγούστου του 1922, λίγο μετά την δημιουργία της. Στα πρώτα δύο χρόνια της ύπαρξής της, αποτελούσε μέρος της Ρωσικής ΣΟΣΔ, αλλά στις 17 Οκτωβρίου του 1924 μεταφέρθηκε υπό την δικαιοδοσία του νέου Κράι Βόρειου Καυκάσου εντός της ΡΣΟΣΔ..
Μετονομάστηκε σε Αυτόνομη Περιφέρεια των Αντίγκε, τον Ιούλιο του 1928. Στις 10 Ιανουαρίου του 1934 η αυτόνομη περιφέρεια έγινε μέρος του νέου Κράι Αζόφ-Μαύρης Θάλασσας, το οποίο αποσπάστηκε από το Κράι Βόρειου Καυκάσου. Το Μαϊκόπ έγινε το διοικητικό κέντρο της αυτόνομης περιφέρειας το 1936. Η Αυτόνομη Περιφέρεια των Αντίγκε αποτέλεσε μέρος του Κράι Κρασνοντάρ, όταν αυτό ιδρύθηκε στις 13 Σεπτεμβρίου του 1937.
Στις 3 Ιουλίου του 1991, η περιφέρεια απέκτησε το καθεστώς της δημοκρατίας υπό την δικαιοδοσία της Ρωσικής Ομοσπονδίας. Ο πρώτος πρόεδρος της δημοκρατίας ήταν ο Ασλάν Αλίγιεβιτς Ντζάριμοφ, που εκλέχθηκε στις 5 Ιανουαρίου 1992.
Από το 2002 έως το 2007, ο Χάζρετ Σοβμέν ήταν πρόεδρος. Αυτός, όπως και το μεγαλύτερο μέρος της πολιτικής ελίτ στην Αντιγκέα, είναι Αντίγκε. Ως αντίδραση σε αυτό, ιδρύθηκε ένας οργανισμός που ονομαζόταν Ένωση των Σλάβων, υποστηρίζοντας ότι οι εθνικοί Ρώσοι είναι αποποινικοποιημένοι στην Αντιγκέα. Αυτοί ενθάρρυναν την συγχώνευση της Αντιγκέα με το Κράι Κρασνοντάρ, αλλά έως τώρα έχουν μικρή υποστήριξη γι'αυτήν την πρόταση από την Ρωσική κυβέρνηση. 
Σήμερα, οι σχέσεις μεταξύ των Αντίγκε και των Ρώσων είναι καλές. Οι Ρώσοι σχηματίζουν τα δύο τρίτα του πληθυσμού της Αντιγκέα.Επίσης, ο σημερινός κυβερνήτης, ο Ασλάν Τχακουσίνοφ είναι εθνοτικός Αντίγκε, και εκλέχθηκε κυρίως λόγω της υποστήριξης των Ρώσων ψηφοφόρων της περιοχής.
Απιδεώνας Αχαΐας

Ιστορία

Κατά την αρχαιότητα η περιοχή ανήκε στην Βουπρασία χώρα. Το χωριό δημιουργήθηκε, όταν το 1924 η Ελληνική κυβέρνηση εγκατέστησε εκεί -στην αρχή 40 οικογένειες- Έλληνες πρόσφυγες κυρίως από τον Πόντο αλλά και από την Μικρά Ασία. Πριν την εγκατάσταση των προσφύγων εκεί, η περιοχή ήταν τμήμα του βασιλικού κτήματος που εκτεινόταν έως την Αμαλιάδα. Η περιοχή μάλιστα ήταν ελώδης και σε αυτήν βρίσκονταν οι βασιλικές αποθήκες και οι στάβλοι του ιππικού. Οι περισσότερες οικογένειες κατάγονταν από την περιφέρεια της Αλούτζερας και τα χωριά Ακ Νταγ Μαντέν, Χούτζουρη ή Καγιατσούκ, Καμισλή και Αναστό. Το 1925 ήρθαν και πρόσφυγες που είχαν εγκατασταθεί αρχικά στα όμορα χωριά Καγκάδι και Λάπα.
Αρχικά οι πρόσφυγες είχαν εγκατασταθεί σε άλλες περιοχές ανά την Ελλάδα, όταν η τότε κυβέρνηση αποφάσισε να απαλλοτριώσει τα κτήματα και με κλήρωση να μοιράσει από 40 στρέμματα σε κάθε οικογένεια. Αρχικά οι πρώτοι κάτοικοι έμεναν σε σκηνές και αργότερα σε πλινθόκτιστες οικίες, συνήθως δύο δωματίων.

Οικονομία

Η τοπική οικονομία της περιοχής βασίζεται στον πρωτογενή τομέα και οι μόνιμοι κάτοικοι της περιοχής απασχολούνται κατά κύριο λόγο με την γεωργία.

Σύλλογοι-Σωματεία

Στο χωριό δραστηριοποιείται πολιτιστικός σύλλογος, ο οποίος έχει την ονομασία Εκπολιτιστικός Σύλλογος Ποντίων «Απιδεώνας». Έτος ίδρυσης του είναι το 1984 και κύριος στόχος του είναι η διαφύλαξη και διάδοση της ποντιακής κληρονομιάς και παράδοσης. Στο χωριό υπάρχει και ερασιτεχνικό ποδοσφαιρικό σωματείο, η Αθλητική Ένωση Ποντίων Απιδεώνα.

Εκκλησία Αγίου Γεωργίου

Η εκκλησία (ενοριακή) του χωριού είναι αφιερωμένη στον Άγιο Γεώργιο, όπου είναι και ο προστάτης και πολιούχος του Απιδεώνα. Στον Ι.Ν. Αγίου Γεωργίου Απιδεώνος φυλάσσονται αντίγραφα της εικόνας της Παναγίας Σουμελά και του Αγίου Γεωργίου από την Μονή Περιστερεώτα του Πόντου. 
Η εκκλησία εορτάζει κάθε χρόνο στις 23 Απριλίου αν το Πάσχα είναι ημερολογιακά νωρίτερα από αυτήν την ημερομηνία, ενώ αν είναι νωρίτερα από την Κυριακή του Πάσχα τότε η γιορτή «μετακινείται» την ακριβώς επομένη από αυτήν μέρα, δηλ. την Δευτέρα της Λαμπρής (Διακαινήσιμος εβδομάδα). Εορτάζει με λαμπρότητα και πραγματοποιείται λιτανεία στο χωριό.

Λοιπά στοιχεία

Στον Απιδεώνα, υπάρχουν και λειτουργούν στο ίδιο κτήριο, Δημοτικό Σχολείο και Νηπιαγωγείο. Το Δημοτικό είναι διθέσιο και το Νηπιαγωγείο μονοθέσιο. Το χωριό διαθέτει και κοινοτικό γραφείο. 
Επίσης, υπάρχει πλατεία με όμορφα διαμορφωμένο χώρο και με μνημείο αφιερωμένο στην Μικρά Ασία και τον Πόντο καθώς και την διαχρονική παρουσία του ελληνισμού εκεί μέσα στους αιώνες. Ακόμη, το χωριό διαθέτει ανοιχτό γήπεδο μπάσκετ και παιδική χαρά, καθώς και κάποια καταστήματα διαφόρων ειδών όπως κάποια καφενεία, περίπτερο, πρακτορείο ΟΠΑΠ (προποτζίδικο), και πρατήριο υγρών καυσίμων.
Σοφοκλής Σοφοκλέους

Βιογραφικά στοιχεία

Ο Σοφοκλής Σοφοκλέους γεννήθηκε στα Πάνω Λεύκαρα στις 7 Αυγούστου 1962. Σπούδασε νομική στο Αριστοτέλειο Πανεπιστήμιο Θεσσαλονίκης.
Είναι νυμφευμένος με τη Φωτεινή Σοφοκλέους και έχει ένα υιό και μία κόρη.

Πολιτική διαδρομή

Διετέλεσε Επαρχιακός Γραμματέας της ΕΔΕΚ Λάρνακας, μέλος του Πολιτικού Γραφείου και αντιπρόεδρος του κόμματος.
Εξελέγη Δήμαρχος Πάνω Λευκάρων στις Δημοτικές εκλογές του 1991. Επανεξελέγη στις Δημοτικές εκλογές του 1996 και στις Δημοτικές εκλογές του 2001.
Στις 13 Ιουνίου 2006 διορίστηκε Υπουργός Δικαιοσύνης και Δημοσίας Τάξεως στην Κυβέρνηση Τάσσου Παπαδόπουλου, θέση στην οποία παρέμεινε έως τις 29 Φεβρουαρίου 2008.
Διεκδίκησε εκλογή στις Ευρωεκλογές του 2009 με την ΕΔΕΚ αλλά δεν εξελέγη. Ωστόσο, μετά την παραίτηση του Κυριάκου Μαυρονικόλα, ανέλαβε καθήκοντα ευρωβουλευτής την 1 Σεπτεμβρίου 2012 ως ο πρώτος επιλαχών. Η θητεία του ολοκληρώθηκε στις 30 Ιουνίου 2014.
Εξελέγη ξανά Δήμαρχος Πάνω Λευκάρων στις Δημοτικές εκλογές του 2016.

Άλλες δραστηριότητες

Ο Σοφοκλής Σοφοκλεόυς διετέλεσε αντιπρόεδρος του ΟΠΕΚ, αντιπρόεδρος του ιδρύματος Ευρωπαϊκό Κυπριακό Σπίτι ΖΗΝΩΝ και μέλος της Επιτροπής Δήμων και περιφερειών του Συμβουλίου της Ευρώπης. Επιπρόσθετα, διετέλεσε ως μέλος της εκτελεστικής επιτροπής της Ένωσης Δήμων Κύπρου και αντιπρόεδρος του Δικτύου Αδελφοποιημένων Πόλεων και Περιοχών Μεσογείου ΑMΦΙΚΤΥΟΝΙΑ.
Travail, Famille, Patrie

Το γαλλικό τρίπτυχο "Travail, Famille, Patrie", (που προφέρεται Τραβάιγ, Φαμίγ, Πατρί, και που σημαίνει "Εργασία, Οικογένεια, Πατρίδα") ήταν το πολιτικό σύνθημα του στρατάρχη Φιλίπ Πεταίν στη διάρκεια της "Γαλλικής Πολιτείας", περισσότερο γνωστής ως Γαλλία του Βισύ κατά τη διάρκεια του Β' Παγκοσμίου Πολέμου.

Ιστορικό

Συγκεκριμένα μετά την παραίτηση του Γάλλου προέδρου Πωλ Ρεϊνώ μόλις ακριβώς δύο εβδομάδες από της εισβολής των Γερμανών στη Γαλλία, στις 14 Ιουνίου του 1940, η Γαλλική Εθνοσυνέλευση παραχώρησε απόλυτες εξουσίες στον τότε αντιπρόεδρο της κυβέρνησης στρατάρχη Φ. Πεταίν ο οποίος και ανέλαβε ουσιαστικά πρόεδρος της Γαλλίας και ο οποίος πέτυχε την συναφθείσα ανακωχή και συνθηκολόγηση με τους Γερμανούς. Στη συνέχεια με διάφορους νόμους επέβαλε ένα σχεδόν απολυταρχικό καθεστώς. Στις 10 Ιουλίου του 1940 εξήγγειλε μια εσωτερική "Εθνική Επανάσταση" θέτοντας σύνθημα αυτής το τρίπτυχο "Travail, Famille, Patrie", με στόχο τη συσπείρωση του γαλλικού έθνους στα γεγονότα που συνέβαιναν.
Στο τρίπτυχο αυτό δίνονταν ως κατευθυντήρια αρχή η ιδιαίτερη βαρύτητα σαφώς στις έννοιες Εργασία, Οικογένεια και Πατρίδα και τη διασφάλισή των δικαιωμάτων επ΄ αυτών στην επελθούσα κατάσταση. Πολλοί κατηγόρησαν τον Πεταίν ότι με το τρίπτυχο αυτό ουσιαστικά εξοβέλισε το ιστορικό δημοκρατικό σύνθημα  "Λιμπερτέ Εγκαλιτέ Φρατερνιτέ" (= Ελευθερία, Ισότητα, Αδελφοσύνη), χωρίς όμως ν΄ αναλογίζεται κανείς πως θα μπορούσε να ισχύει αυτό κάτω από τις συνθήκες εκείνες όπως είχαν διαμορφωθεί μετά τη συνομολόγηση της ανακωχής.
Πάντως ο ίδιος ο Πεταίν, αν και ποτέ δεν δημοσίευσε το νέο σύνταγμα που κλήθηκε να συντάξει, υπερασπίστηκε το τρίπτυχο θεωρώντας ότι σ΄αυτό συνυπάρχουν και οι έννοιες της αδελφοσύνης και της ισότητας, αφού δεν μπορούν να σταθούν έξω από τις έννοιες του εργασιακού χώρου της οικογένειας και της πατρίδας, σημειώνοντας για την ελευθερία δεν μπορεί να εκφεύγει του σεβασμού των νόμων και αρχών. 
Γενικά πάντως θεωρείται ότι με το σύνθημα αυτό επιβλήθηκε μια εθνική επανάσταση, η οποία όμως έφθασε ομολογουμένως και σε ακρότητες που κανείς δεν θα περίμενε να συμβούν στη Γαλλία, όπως ήταν για παράδειγμα οι λεγόμενες "έκτακτες δικαστικές εξουσίες του Βισύ" που κρίθηκαν παροιμιώδεις στην ιστορία της νομικής επιστήμης.
Η Πρωτομαγιά στη Γαλλία καθορίστηκε ως εργατική γιορτή το 1941 από τον Πεταίν όπως επίσης και η εργατική κοινωνική ασφάλιση με κάποιο νεότερο και δικαιότερο σύστημα συνταξιοδότησης. Επίσης επέβαλε την εορτή της Μητέρας, δίνοντας ιδιαίτερη έμφαση στην έννοια της οιkογένειας.
Χαράλαμπος Βιτουλαδίτης

Βίος

Ο Χαράλαμπος Βιτουλαδίτης γεννήθηκε το 1820 στην Κέρκυρα. Εργάστηκε ως φωτογράφος, ενώ ασχολήθηκε αρχικά με τη ζωγραφική και τη διακόσμηση ναών της γεννέτειράς του ως μάστορας ζωγράφος ή χρωματογράφος , όπως ο ίδιος δήλωνε .
Αγγλικό πρωτάθλημα ποδοσφαίρου ανδρών 2003-04

Το πρωτάθλημα της περιόδου 2003-04 ήταν το 12ο από την καθιέρωση της Πρέμιερ Λιγκ. Πρωταθλήτρια αναδείχθηκε η Άρσεναλ για 13η φορά στην ιστορία της, κατακτώντας μάλιστα το πρωτάθλημα αήττητη. Δεύτερη τερμάτισε η Τσέλσι ενώ θέση στο Champions League εξασφάλισαν επίσης η Μάντσεστερ Γιουνάιτεντ και η Λίβερπουλ.
Βάλτερ Μπονάττι

Η αποστολή Κ2

Ιδιαίτερη επίδραση στη ζωή του Μπονάτι είχε η αποστολή του Κ2. Όντας 24 ετών, ο νεότερος της ομάδας, επιλέχθηκε για την ιταλική αποστολή στο Κ2 το 1954. Ο Μπονάτι δεν ανήκε στους ορειβάτες κορυφής, αλλά τους βοήθησε να μεταφέρουν το οξυγόνο σε υψόμετρο 8.100 μ. Εκείνος και ο σύντροφός του Αμίρ Μεχντί (Amir Mehdi) υποχρεώθηκαν να περάσουν τη νύχτα τους χωρίς κατάλυμα και χωρίς εξοπλισμό για μπιβουάκ. Ο Μπονάτι ισχυριζόταν εξ αρχής ότι οι ορειβάτες κορυφής, Ακίλλε Κομπανιόνι και Λίνο Λατσεντέλλι, δεν θέλησαν να τον βοηθήσουν και τον άφησαν να πεθάνει. Αν και τα υπόλοιπα μέλη της αποστολής το αρνήθηκαν αυτό, θυσιάζοντας την υπόληψη του Μπονάτι στον βωμό της πολιτικής που αναζητούσε την εξύψωση του ηθικού των Ιταλών μετά τον Β' Π.Π., η ιστορία του Μπονάτι και ο ρόλος του στην πρώτη αυτή ανάβαση επιβεβαιώθηκε μετά από 30 χρόνια.

Ορειβατική ηθική

Ο γνωστός ορειβάτης Νταγκ Σκοτ (Doug Scott) αποκάλεσε τον Μπονάτι «πιθανώς τον καλύτερο αλπινιστή που υπήρξε ποτέ». Ο Μπονάτι έγινε γνωστός για την ορειβατική του ηθική και την απαξίωση της σύγχρονης τεχνολογίας της εποχής του. Χρησιμοποιούσε παραδοσιακές μεθόδους και θεωρούσε το τρυπάνισμα και τις βίδες ανήθικες μεθόδους. Η άποψή του για τον σύγχρονο εξοπλισμό ήταν πως μείωνε τα επιτεύγματα των ορειβατών: «Το "αδύνατο" χάνει διαρκώς έδαφος, και τα μεγάλα επιτεύγματα έγιναν λιγότερο μεγάλα».

Συγγραφέας

Ο Μπονάτι είναι συγγραφέας αρκετών βιβλίων για την αναρρίχηση και την ορειβασία, τα οποία μεταφράστηκαν σε αρκετές γλώσσες. Εργάστηκε επίσης ως φωτορεπόρτερ και στην περίοδο 1965 - 1979 εργάστηκε ως δημοσιογράφος των περιοδικών Epoca και Bild der Zeit.

Διακρίσεις

Του απονεμήθηκε το παράσημο της Λεγεώνος της Τιμής, γιατί έσωσε τη ζωή δύο άλλων ορειβατών στις Άλπεις. Εκλέχθηκε τιμητικό μέλος της UIAA το 1995. Το 2009 ο Μπονάτι έγινε ο πρώτος ορειβάτης που έλαβε το Χρυσό Πιολέ για τα επιτεύγματα μιας ολόκληρης ζωής.